 African Boys ilifanikiwa kuibuka na ushindi huo kwa kuifunga Aluta bao 1-0, ambalo lilifungwa na mchezaji wake Pius Msimbi dakika ya 10.Katika mchezo huo uliopigwa Uwanja wa Midimni, African Boys kwa ushindi huo imefikisha pointi 32 na kushika nafasi ya kwanza katika Kundi B, ambapo Uhamiaji inashika nafasi ya pili ikiwa na pointi 28.Kwa upande wa Super Kago, ambayo mwaka huu imeanza ligi hiyo kwa kusuasua ilicheza Uwanja wa Wimbi na kutoka na ushindi wa mabao 3-1 dhidi ya Jamhuri.Mchezo mwingine uliwakutanisha Danger na Super Star, ambao ulimalizika kwa Super Star kushinda mabao 2-0 Uwanja wa Maugani.Katika mchezo uliofanyika Uwanja wa Fuoni uliowakutanisha Majimaji na Matemwe ulimalizika kwa miamba hiyo kutoka sare ya kutofungana.